Ο **Αμπρόσιους Μπόσχερτ** ο πρεσβύτερος (φλαμανδικά: **Ambrosius Bosschaert de Oudere** (18 Ιανουαρίου 1573 – 1621) ήταν ζωγράφος της χρυσής ολλανδικής εποχής στη ζωγραφική. Ζωγράφιζε κυρίως νεκρές φύσεις.

Βιογραφία
---------

Νεκρή φύση με λουλούδια
Ο Μπόσχερτ γεννήθηκε στην Αμβέρσα, όπου και ξεκίνησε τη σταδιοδρομία του, αλλά πέρασε το μεγαλύτερο μέρος της ζωής του στο Μίντελμπουρχ (1587 - 1613), όπου μετακόμισε με την οικογένειά του, λόγω επαπειλούμενων θρησκευτικών διώξεων. Ειδικευόταν στη ζωγραφική νεκρών φύσεων με λουλούδια, υπογράφοντας τους πίνακές του με το "μονόγραμμα" ΑΒ (το Β εμπεριεχόμενο στο Α). Σε ηλικία 21 ετών έγινε μέλος της Συντεχνίας του Αγίου Λουκά της πόλης και αργότερα έγινε ο επικεφαλής της. Λίγο αργότερα ο Μπόσχερτ νυμφεύτηκε και έγινε ηγετική φυσιογνωμία στο υποείδος ζωγραφικής λουλουδιών, που τότε ήταν πολύ στη μόδα.

Απέκτησε τρεις γιους, που έγιναν όλοι ζωγράφοι λουλουδιών: τον Αμπρόσιους τον νεότερο, τον Γιοχάννες και τον Άμπραχαμ, Ο γυναικάδελφός του Μπαλτάσαρ φαν ντερ Αστ (Balthasar van der Ast) ζούσε κι εργαζόταν στο εργαστήριό του και τον συνόδευε στα ταξίδια του. Το 1614 ο Μπόσχερτ εργάστηκε στο Άμστερνταμ, στο Μπέρχεν οπ Ζόομ (1615-16), στην Ουτρέχτη (1616-1619) και στη Μπρέντα (1619). Το 1619, όταν μετακόμισε στην Ουτρέχτη, ο φαν ντερ Αστ έγινε μέλος της Συντεχνίας του Αγίου Λουκά της πόλης, όπου μόλις είχε γίνει επικεφαλής ο αναγνωρισμένος ζωγράφος Άμπραχαμ Μπλούμερτ. Την ίδια περίπου περίοδο έγινε μέλος της Συντεχνίας και ο ζωγράφος Ρούλαντ Σάβεραϊ (Roelandt Savery, 1576–1639), ο οποίος άσκησε σημαντική επίδραση στην οικογένεια Μπόσχερτ. Όταν ο καλλιτέχνης απεβίωσε στη Χάγη, όπου βρισκόταν για την εκτέλεση μιας παραγγελίας, ο Μπαλτάσαρ φαν ντερ Αστ ανέλαβε το εργαστήριο και τους μαθητές του.

Ύφος
----

Νεκρή φύση με φρούτα και κοχύλια. Έργο του Μπαλτάσαρ φαν ντερ Αστ. Mauritshuis.
Τα μπουκέτα του είναι συμμετρικά ζωγραφισμένα με επιστημονική ακρίβεια σε μικρές διαστάσεις και συνήθως σε χαλκό. Ορισμένες φορές εμπεριέχουν συμβολικές και θρησκευτικές έννοιες. Κατά την περίοδο του θανάτου του, ο Μπόσχερτ εργαζόταν σε μια σημαντική παραγγελία στη Χάγη. Ο πίνακας αυτός σήμερα βρίσκεται στη Στοκχόλμη. Ο Μπόσχερτ ήταν ένας από τους πρώτους καλλιτέχνες που ειδικεύτηκε σε πίνακες νεκρών φύσεων, εκκινώντας την παράδοση της απεικόνισης λεπτομερών μπουκέτων με λουλούδια, στα οποία τυπικά περιλαμβάνονταν τουλίπες και τριαντάφυλλα. Χάρη στην εκρηκτική ανάπτυξη της αγοράς έργων τέχνης στην Ολλανδία του 17ου αιώνα, υπήρξε εξαιρετικά επιτυχημένος, όπως βεβαιώνει μια αναγραφή σε πίνακά του.

Κληρονομιά
----------

Οι γιοι και ο γυναικάδελφός του Μπαλτάσαρ φαν ντερ Αστ ήταν ανάμεσα σε αυτούς που στήριξαν τη "δυναστεία" Μπόσχερτ, η οποία διατηρήθηκε ως τα μέσα του 17ου αιώνα.

Δεν πρέπει να είναι σύμπτωση ότι η τάση αυτή συνέπεσε με την "εθνική ιδεοληψία για τα εξωτικά λουλούδια" που παρατηρήθηκε στην Ολλανδία και έκανε τις απεικονίσεις λουλουδιών στη ζωγραφική να έχουν εξαιρετικά μεγάλη ζήτηση. Αν και τα έργα του είχαν εξαιρετικά μεγάλη ζήτηση, δεν δημιούργησε πολλά, καθώς απασχολήθηκε επίσης και ως έμπορος έργων τέχνης.

Επιλεγμένα έργα
---------------

* Έργα του Αμπρόσιους Μπόσχερτ
* Νεκρή φύση με λουλούδιαΝεκρή φύση με λουλούδια
* Μπουκέτο λουλουδιών σε γυάλινο βάζοΜπουκέτο λουλουδιών σε γυάλινο βάζο
* Νεκρή φύση με λουλούδιαΝεκρή φύση με λουλούδια
* Τριαντάφυλλα, τουλίπες, ανεμώνες και κυκλάμινα σε πορσελάνινο βάζοΤριαντάφυλλα, τουλίπες, ανεμώνες και κυκλάμινα σε πορσελάνινο βάζο
* Μπουκέτο λουλουδιών σε  περβάζι Μπουκέτο λουλουδιών σε περβάζι
* Βάζο με λουλούδια στην εσοχή παραθύρου (Mauritshuis)*Βάζο με λουλούδια στην εσοχή παραθύρου* (Mauritshuis)
* Νεκρή φύση με λουλούδιαΝεκρή φύση με λουλούδια

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. 141554428. Ανακτήθηκε στις 17  Οκτωβρίου 2015.
2. ↑  «Ambrosius, the elder Bosschaert». (Αγγλικά) *Union List of Artist Names*. 500004087.
3. ↑  «Ambrosius Bosschaert The Elder». (Αγγλικά) *Benezit Dictionary of Artists*. Oxford University Press. 2006. B00023722. ISBN-13 978-0-19-977378-7.
4. ↑  *artist list of the National Museum of Sweden*. 12  Φεβρουαρίου 2016. kulturnav.org/dc9e2497-7a70-43a4-9112-23384d08b1c4. Ανακτήθηκε στις 27  Φεβρουαρίου 2016.
5. ↑  (Αγγλικά) *Union List of Artist Names*. 20  Δεκεμβρίου 2017. 500004087. Ανακτήθηκε στις 14  Μαΐου 2019.
6. ↑  *The Fine Art Archive*. cs.isabart.org/person/139459. Ανακτήθηκε στις 1  Απριλίου 2021.
7. 1 2 3  (Αγγλικά) *Union List of Artist Names*. 26  Οκτωβρίου 2020. 500004087. Ανακτήθηκε στις 21  Μαΐου 2021.
8. 1 2 3 4 5 6 7  Ambrosius Bosschaert[*νεκρός σύνδεσμος*] στο RKD
9. ↑  Σύνδεσμος στον πίνακα στη Στοκχόλμη[*νεκρός σύνδεσμος*] στο RKD
10. ↑  Πίνακας με επιγραφή Αρχειοθετήθηκε 2012-10-10 στο Wayback Machine. στην Εθνική Πινακοθήκη Λονδίνου

* «Bosschaert de Oudere, Ambrosius». *Winkler Prins encyclopedia* (8 έκδοση). 1975.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αμπρόσιους Μπόσχερτ** |

* Ambrosius Bosschaert on Artnet
* A number of Ambrosius Bosschaert's paintings

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 95705491
* **Europeana**: agent/base/59861
* ISNI: 0000 0000 8007 7278
* GND: 141554428
* BPN: 30951731
* ULAN: 500004087
* KulturNav: id
* RKD: 11147

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |